**BESZÁMOLÓ**

**A lejárt határidejű határozatok végrehajtásáról ( 2014. év II. félév)**

**56/2014.(V.29.) önkormányzati határozat**

Körmend város Önkormányzata Képviselő-testülete a Holokauszt megemlékezés városi ünnepség szónokának Bebes István polgármester urat kéri fel tisztelettel.

**57/2014.(VI.25.) önkormányzati határozat**

Körmend város Önkormányzata Képviselő-testülete megköszöni a Körmendi Katasztrófavédelmi Kirendeltség 2013. évi munkájáról készült átfogó beszámolót, és az év során elvégzett lelkiismeretes munkát, és bízik abban, hogy a következő években is sikeres lesz a város és a Katasztrófavédelmi Kirendeltség együttműködése az előálló feladatok megoldásánál.

**58/2014.(VI.25.) önkormányzati határozat**

Körmend város Önkormányzata Képviselő-testülete megköszöni a Szociális Szolgáltató és Információs Központ mindenre kiterjedő, részletes beszámolóját és azt az áldozatos, teljes embert kívánó munkát, amit az Intézmény dolgozói a rászorultak részére biztosítanak. Az Önkormányzat a beszámolóban foglalt jelzésekre, igényekre igyekszik megoldást találni elsődlegesen pályázati lehetőségek igénybevételével.

**59/2014.(VI.25.) önkormányzati határozat**

1.Körmend város Önkormányzata Képviselő-testülete a Müllex-Körmend Kft. 2013. évi beszámolójában foglaltakat tulajdonosként elfogadja.

2. Körmend város Önkormányzata Képviselő-testülete feltételen és visszavonhatatlan nyilatkozatot tesz arra vonatkozóan, hogy amennyiben az OTP Bank Nyrt. a ZALA-DEPO Kft-vel 2014. 03.14. napján kötött, 1-1-14-4900-0003-5/Ü2. szerződésszámú, üzletrészt terhelő zálogszerződés alapján zálogjogával élni kíván, abban az esetben Körmend város Önkormányzata, mint a Müllex-Körmend Kft. tulajdonosa az őt a társasági szerződés alapján megillető elővásárlási jogával nem kíván élni.

3. Körmend város Önkormányzata Képviselő-testülete hozzájárul ahhoz, hogy a Müllex-Körmend Kft. Taggyűlése olyan határozatot hozzon, amely értelmében a Müllex-Körmend Kft. nem kíván a fenti esetre az elővásárlási jog gyakorlására jogosult harmadik személyt kijelölni.

*A határozatról a kiértesítés megtörtént, további intézkedést az nem igényelt.*

**60/2014.(VI.25.) önkormányzati határozat**

Körmend Város Önkormányzata Képviselő-testületének. 60/2014.(VI. 25.) határozata a 256/2001 számú Önk. határozattal jóváhagyott, 23/2007. (II.23.), valamint a 115/2008. (VI.26.) számú Önk. határozatokkal módosított, Körmend Város Településszerkezeti terve módosításáról:

Körmend Város Önkormányzata Képviselő-testülete a 256/2001.(XI.29.) számú Önk. határozattal elfogadott településszerkezeti tervének módosítását az előterjesztésekben leírtak szerint jóváhagyja.

**Felelős:** Bebes István polgármester

Dr. Stepics Anita jegyző

**Határidő: folyamatos**

*A kiértesítés megtörtént.*

**61/2014(VI.25.) önkormányzati határozat**

Körmend Város Önkormányzatának Képviselő-testülete az egyedi kérelemben indokok alapján, a megvalósításhoz szükséges építésjogi háttér biztosítása érdekében, a Helyi Építési Szabályzat módosítását határozza el.

A településrendezési terv módosítás feltételrendszerének rögzítése, valamint a szükséges külső finanszírozás biztosítása érdekében az 1997. évi LXXVIII. tv. (Étv.) 30/A.§-a alapján településrendezési szerződést köt az előterjesztésben megjelölt Célberuházóval.

A Képviselő-testület a településrendezési hozzájárulás mértékeként 100.000,- HUF bruttó összeget állapít meg.

**Határidő:** 2014. július 30. - Településrendezési szerződés megkötése

Felelős: Bebes István polgármester

**Határidő:** 2014. október 30. - településrendezési terv módosításának jóváhagyása

Felelős: Bebes István polgármester

*Rápli Pál városi főépítész*

*A településrendezési szerződés létrejött, és azóta a HÉSZ módosítása is megtörtént.*

**62/2014.(VI.25.) önkormányzati határozat**

Körmend város Önkormányzata Képviselő-testülete megismerte a Juzsnij várossal (Ukrajna) kötendő testvérvárosi szerződést. A Képviselő-testület jóváhagyja a megállapodás megkötését azzal a szándékkal, hogy az megalapozza a két település kapcsolatainak elsődlegesen a kulturális és turisztikai, valamint a gazdasági területeken történő elmélyítését, a kulturális sokszínűség megőrzését, a sportbeli eredmények és lehetőségek bemutatását. A Képviselő-testület felhatalmazza a polgármestert a megállapodás aláírására és arra, hogy a kapcsolatok konkretizálása érdekében a szükséges lépéseket, kezdeményezéseket tegye meg a másik fél irányában.

*A testvérvárosi szerződés november végén megköttetett ünnepélyes keretek közt Juzsnijban.*

**63/2014.(VI.25.) önkormányzati határozat**

Körmend Város Önkormányzat Képviselő-testülete

1. a Fotovoltaikus rendszerek kialakítására vonatkozó KEOP-2014-4.10.0/N pályázat benyújtását támogatja.

2. A pályázat benyújtására felhatalmazza a Polgármestert.

3. a pályázat előkészítésével megbízza a HCS Energia Kft.-t, melyhez bruttó 699e Ft-ot biztosít a tartalék terhére.

Felelős: Bebes István, polgármester

Határidő: azonnal

*A pályázat benyújtása megtörtént, kiértesítést nem kaptunk.*

**64/2014.(VI.25.) önkormányzati határozat**

1. Körmend város Önkormányzata Képviselő-testülete megismerte a Kalandos Rába-part, élő folyó című, a Rába-parti Fórum Egyesület által benyújtott pályázathoz kapcsolódóan, a Nyugat-dunántúli Regionális Fejlesztési Ügynökségtől kapott tájékoztatást.

2. Az Önkormányzat Képviselő-testülete úgy dönt, hogy a pályázat önereje biztosítása céljára közvetlenül a Rába-parti Fórum Egyesületnek nyújtott 3.502.937 Ft összegű támogatást az Egyesülettől visszaköveteli annak okán, hogy a Nyugat-dunántúli Regionális Fejlesztési Ügynökség az Egyesülettel kötött támogatási szerződéstől elállt, és az Egyesületnek megítélt támogatási összegnek a visszafizetését rendelte el, illetve annak behajtásáról intézkedni kényszerült. A Rába-parti Fórum Egyesület az Önkormányzat által biztosított támogatást az Önkormányzattal kötött megállapodás alapján köteles az Önkormányzatnak visszafizetni.

*A végrehajtásra tett intézkedések (inkasszó) eddig nem vezettek eredményre. A NAV által már elrendelt végrehajtásból kitűnt, hogy az Egyesületnek nincs ingatlanvagyona és olyan ingósága sem, amelyre eredményes eljárás lefolytatható lenne.*

**65/2014.(VI.25.) önkormányzati határozat**

Körmend város Önkormányzata Képviselő-testülete a 2013. december-2014. májusa közötti lejárt határidejű határozatok végrehajtásáról szóló beszámolót elfogadja.

**66/2014.(VI.25.) önkormányzati határozat**

Körmend város Önkormányzata Képviselő-testülete a Képviselő-testület 2014. II. félévi munkatervét az előterjesztés szerinti tartalommal és ütemezéssel jóváhagyja.

**69/2014.(VIII.14.) önkormányzati határozat**

Körmend Város Önkormányzatának Képviselő-testülete úgy dönt, hogy 2014. szeptember – 2014. december közötti időszakra a Körmendi Híradó c. városi lap kiadásával a SHOW PLUS Lapkiadó és Marketing-kommunikációs Kft-t (Veszprém, Házgyári út 12.) bízza meg azzal, hogy a feladatellátás fedezete a 2014. évi költségvetésben biztosított.

**Felelős:** szerződéskötésért jegyző

**Határidő:** szerződéskötésre 2014. augusztus 20.

*A szerződéskötés megtörtént.*

**70/2014.(IV.10.) önkormányzati határozat**

1. Körmend város Önkormányzata Képviselő-testülete a választási eljárásról szóló 2013. évi XXXVI törvény 23.§-ában kapott felhatalmazás alapján a **Helyi választási bizottság** tagjává választja az alábbi személyeket:

Tagok:

Mosonyi Antal Körmend, Platán u. 16.

Erős Klára Anna Körmend, Petőfi u. 17.

Koncz Sándor Körmend, Bajcsy-Zsilinszky u. 1/1.

Póttagok:

- Szigeti Imre Körmend, Bartók Béla u. 2/A.

- Csima Árpád Körmend, Alkotás u. 6.

2. Körmend város Önkormányzata Képviselő-testülete a választási eljárásról szóló 2013. évi XXXVI. törvény 24. §-(1) bekezdésében kapott felhatalmazás alapján a települési szinten megválasztott szavazatszámláló bizottság tagjainak sorát – a nemzetiségi önkormányzati választásokra is tekintettel – kiegészíti az alábbi személyekkel:

- Andorka Tivadar István Körmend, Dankó Pista u. 26/A.

- Bokor Sándor Körmend, Dankó Pista u. 36.

- Németh Józsefné Körmend, Dankó Pista u. 38/B.

- Czeglédi János Körmend, Váci Mihály u. 2.

- Tóth Imréné Körmend, Dankó Pista u. 6.

- Targuba Lajos Körmend, Rákóczi u. 32.

- Varga Rita Körmend, Rákóczi u. 47. III/17.

- Nagyné Németh Rita Körmend, Petőfi S. u. 26.

- Busicsné Varga Katalin Körmend, Úttörő u. 6/2.

- Esztergályos Anita Körmend, Bástya u. 21.

Körmend, 2014. augusztus 8.

Felelős: eskü felvételéért Bebes István polgármester

Határidő: Ve. szerinti

*A HVB megalakult és ellátta munkáját az önkormányzati választások során.*

**71/2014.(VIII.28.) önkormányzati határozat**

Körmend város önkormányzati képviselő-testülete az önkormányzat 2014. I. féléves gazdálkodásáról szóló beszámolót elfogadja.

**72/2014.(VIII.28.) önkormányzati határozat**

Körmend Város Önkormányzati Képviselő-testülete a 2014. évről szóló 2013. évi CCXXX. törvény 76 § (2) bekezdés k) pontjában kapott felhatalmazás alapján a 7/2014. (I. 31.) BM rendeletben meghatározottak szerint a rendkívüli támogatás igénylésére kérelmet nyújt be.

*A pályázat benyújtásra került, az előterjesztés készítéséig döntés nem született.*

**73/2014.(VIII.28.) önkormányzati határozat**

Körmend város Önkormányzata Képviselő-testülete ezúton **köszöni meg** a Magyar Állam képviseletében eljáró **Magyar Nemzeti Vagyonkezelő Zrt-nek** azt a bizalmat, amely lehetővé teszi azt, hogy a körmendi várkert önkormányzati vagyonkezelésbe kerüljön. Az Önkormányzat célja az, hogy további pályázatok révén a várkert visszanyerje azt a funkcióját, látképét és biológiai egyensúlyát, amely jellemzője volt a Batthyany uralom alatt, egyben megtalálja azon modernitást is, amellyel a mai kor embere is azonosulni tud a park birtokbavétele során.

A Képviselő-testület megismerte a várkert önkormányzati vagyonkezelésbe adásáról szóló szerződést, és azt jóváhagyja, egyúttal felhatalmazza a polgármestert annak aláírására.

A Képviselő-testület felkéri a várkert gondozásában részt vevő Városgondnokságot és helyi egyesületeket (kiemelve ezek közt is a Körmendi Várkertért Egyesületet), hogy továbbra is segítsék munkájukkal és észrevételeikkel a várkert gondozását és fejlődését, az Önkormányzat pedig további pályázatok előkészítésével segíti elő munkájukat, tevékenységüket.

*A vagyonkezelési szerződés még nem került aláírásra, az MNV Zrt-től kapott tájékoztatás szerint a „döntés-előkészítő eljárás során szükségessé vált az MNV Zrt. és az Őrségi Nemzeti Park Igazgatóság között létrejött szerződésmódosítás jogszabályi megfeleltetése. Erre tekintettel a  fent jelzett szerződésmódosításról szóló döntés meghozatala jelenleg folyamatban van, és ez okozza a késedelmet.”*

**74/2014.(VIII.28.) önkormányzati határozat**

Körmend város Önkormányzata Képviselő-testülete úgy dönt, hogy a Batthyany-kastély 1, 2/2, 2/3 és 3 hrsz-ú ingatlanrészei vagyonkezelőjeként a Kastély biztonsági védelmére a Rendőrségre bekötendő kamerarendszert telepít ki, és ennek költségére 1.430.316 Ft. összeg erejéig fedezetet biztosít a 2014. évi költségvetésében, illetve ugyanezen havidíjjal a költséget 2015. évi költségvetésébe is betervezi.

Körmend, 2014. augusztus 18.

Felelős: jegyző megrendelésért

Határidő: azonnal

*A kamerarendszer kiépítésre és bekötésre került a Rendőrségre.*

**75/2014.(VIII.28.) önkormányzati határozat**

Körmend város Önkormányzata Képviselő-testülete 307/1/B/4,5,6 hrsz-ú ingatlanok értékesítésére kiírt pályázati eljárás során a Ragasits és Társa Kft-től beérkezett pályázatot érvénytelenné nyilvánítja, mivel a pályázó nem fizette meg az előírt pályázati biztosítékot, illetve pályázatában egyoldalúan olyan kikötést, feltételt tett, amelyről csak az Önkormányzattal való egyeztetés és a beruházási kimutatás átvizsgálását követően hozható döntés.

Körmend város Önkormányzata Képviselő-testülete ennek megfelelően a 307/1/B/4,5,6 hrsz-ú ingatlanok értékesítésére kiírt pályázati eljárást – mivel érvényes pályázat nem érkezett - eredménytelenné nyilvánítja.

*A kiértesítés megtörtént.*

**76/2014.(VIII.28.) önkormányzati határozat**

Körmend város Önkormányzata Képviselő-testülete a Régióhő Kft-vel kötendő közszolgáltatási szerződést a melléklet szerint jóváhagyja, egyúttal felhatalmazza a jegyzőt arra, hogy amennyiben szükséges, a szerződést a –KEOP pályázati útmutatóval, támogatási szerződéssel való további megfelelés érdekében – egészítse ki a társönkormányzatok jegyzőivel történt egyeztetést követően.

*A kiértesítés megtörtént.*

Körmend, 2014. augusztus 22.

Felelős: jegyző szerződéskötésért

Határidő: 30 nap szerződéskötésre

**77/2014.(VIII.28.) önkormányzati határozat**

1. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár alapító okiratát módosító okiratot, és azt jóváhagyja.
2. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár egységes szerkezetű alapító okiratát, és azt jóváhagyja.
3. Körmend Város Önkormányzata Képviselő-testülete megismerte Körmend város Gondnoksága alapító okiratát módosító okiratot, és azt jóváhagyja.
4. Körmend Város Önkormányzata Képviselő-testülete megismerte Körmend város Gondnoksága egységes szerkezetű alapító okiratát, és azt jóváhagyja.

Felelős: jegyző MÁK előtti eljárásért

Határidő: 60 nap az eljárás befejezésére

*Az alapító okiratok módosítása megtörtént a központi nyilvántartásban is.*

**78/2014.(VIII.28.) önkormányzati határozat**

Körmend város Önkormányzata Képviselő-testülete a közbeszerzési Bizottság munkáját előkészítő Bírálóbizottság összetételét az alábbiak szerint állapítja (változtatja) meg:

* Dr. Stepics Anita jegyző
* Forró Szilvia irodavezető
* Trummer Helga köztisztviselő, pályázati pénzügyi referens

**79/2014.(VIII.28.) önkormányzati határozat**

Körmend város Önkormányzata Képviselő-testülete megismerte a körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolája tagintézmény-vezetői munkakörére kiírt pályázati felhívásra benyújtott egyetlen db. pályázatot. A Képviselő-testület a pályázat megismerésével támogatja Rács Andrea tagintézmény-vezetőként történő kinevezését, és munkájához sok sikert és eredményt kíván.

fel tisztelettel.

*A kiértesítés megtörtént.*

**81/2014.(IX.25.) önkormányzati határozat**

Körmend Város Önkormányzatának Képviselő-testülete az 1997. évi LXXVIII. törvény 62.§ (1) bekezdés 23. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a helyi önkormányzatokról szóló 2011. évi CLXXXIX tv. 13.§ (1) 1. pontjában meghatározott feladatkörében eljárva, a 314/2012. (XI. 8.) Korm. rendelet 39. §-a szerint:

* megállapítja, hogy a településrendezési eszközök módosítása során az érintett partnerek részéről mindössze egy eltérő szakvélemény érkezett. Ezen észrevétel a rendezési terv céljait nem kérdőjelezte meg, mindössze egy a közelmúltban keletkezett jogszabályra mint jogi aggályossági feltételre hivatkozva, vitatja a rendezési terv módosítás elfogadhatóságát;
* rögzíti, hogy a hivatkozott Korm. rendelet szerint, Körmend Város Polgármestere által 2014. augusztus 26-án megtartott egyeztető tárgyalás formailag rendben lezajlott, tartalmilag azonban nem vezetett közös megállapodásra;
* az eltérő vélemény egyeztetésének jegyzőkönyvére hivatkozva, a jelen előterjesztés szakmai részének indoklása alapján, továbbá a Győr-Moson-Sopron Megyei Kormányhivatal Építésügyi és Örökségvédelmi Hivatal Állami Főépítészének szakvéleményére támaszkodva, az egyeztetést lezártnak tekinti, a településrendezési terv módosítását változatlan tartalommal terjeszti elő.

**Felelős:** Bebes István polgármester

Dr. Stepics Anita jegyző

*A kiértesítés megtörtént.*

**82/2014.(IX.25.) önkormányzati határozat**

Körmend Város Önkormányzatának Képviselő-testülete az 1997. évi LXXVIII. törvény 62.§ (1) bekezdés 23. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a helyi önkormányzatokról szóló 2011. évi CLXXXIX tv. 13.§ (1) 1. pontjában meghatározott feladatkörében a 256/2001.(XI.29.) számú Önk. határozattal elfogadott településszerkezeti tervének módosítását jóváhagyja.

**Felelős:** Bebes István polgármester

Dr. Stepics Anita jegyző

**Határidő:** folyamatos

*A kiértesítés megtörtént.*

**83/2014.(IX.25.) önkormányzati határozat**

Körmend Város Önkormányzata Képviselő-testülete elhatározza, hogy a vis maior támogatás címen támogatási igényt nyújt be a Belügyminisztériumhoz.

1. A káresemény a Körmend Rába parti üdülőben hrsz: 4681, és bárkaházban hrsz: 4672, a Rábán aluli utakban, hrsz 4687, 4599, továbbá a Rábától a déli oldalon a 0254/157 hrsz.-ú útban keletkezett.
2. A káresemény forrásösszetétele:

Saját forrás: 5.310eFt 30%

Vis maior támogatási igény: 12.390eFt 70%

Forrás összesen: 17.700eFt 100%

1. A károk helyreállításának tervezett összköltsége 16.500eFt, amelynek a fedezetét az önkormányzat részben tudja vállalni.
2. A káreseménnyel érintett vagyonelemek az önkormányzat tulajdonát képezik.
3. A keletkezett káreseménnyel kapcsolatban az önkormányzat biztosítással rendelkezik az ÁB Egon Biztosítónál. A káreseményre biztosítási összeget igényelt az önkormányzat.
4. Az önkormányzat vállalja a károsodott ingatlanoknak a költséghatékonyság és a megvalósíthatóság szempontjaira tekintettel történő helyreállítását.
5. Az önkormányzat más – a tulajdonában lévő – vagyontárggyal a feladatát nem tudja ellátni.
6. Az önkormányzat a saját forrás összegét a 2014. évi költségvetésről szóló módosított költségvetési rendeletében biztosítja.

A képviselő-testület felhatalmazza a polgármestert az igénybejelentés benyújtására

*A határozat módosításra került, az igény pedig be lett nyújtva a MÁK-on keresztül.*

**84/2014.(IX.25.) önkormányzati határozat**

Körmend város Önkormányzata Képviselő-testülete egyetért azzal, hogy a Körmend és Kistérsége Önkormányzati Társulás Társulási megállapodása az alábbiak szerint módosuljon:

A megállapodás 4.2.f) pontja az alábbiak szerint módosul:

/ A társulás által ellátott feladat- és hatáskörök/

4.2.f) pont kiegészül:

f)**a családsegítés** feladatot az alábbi társult tagok részére: Egyházashollós, Kemestaródfa, Körmend, Magyarnádalja, Magyarszecsőd, Pinkamindszent, Vasalja, Nádasd, Daraboshegy, Halogy, Katafa, Hegyhátsál, Hegyháthodász, Csákánydoroszló,

*Döbörhegy, Döröske, Szarvaskend, Nagymizdó, Halastó, Molnaszecsőd,*

A megállapodás III. 2. bf) pontja az alábbiak szerint módosul:

bf) **gyermekjóléti szolgáltatás** feladatot az alábbi települések esetében: Egyházashollós, Kemestaródfa, Körmend, Magyarnádalja, Magyarszecsőd, Pinkamindszent, Vasalja, Nádasd, Daraboshegy, Halogy, Katafa, Hegyhátsál, Hegyháthodász

*Csákánydoroszló*

**Felelős: jegyző a módosításért**

Határidő: azonnal

*A kiértesítés megtörtént.*

**85/2014.(IX.25.) önkormányzati határozat**

Körmend Város Önkormányzatának Képviselő-testülete

Felhatalmazza a polgármestert, hogy aláírja a csatlakozásról szóló „Csatlakozási nyilatkozat”-ot a 2015. évi Bursa Hungarica Felsőoktatási Önkormányzati Ösztöndíjrendszerhez.

Felhatalmazza a polgármestert, hogy aláírja a Bursa Hungarica Felsőoktatási Önkormányzati Ösztöndíjrendszer on-line adatbázisának használatáról szóló nyilatkozatot. Az adatok rögzítésével Gulyás Katalin köztisztviselőt bízza meg.

Az ösztöndíjrendszer pénzügyi alapjaként 1 000 eFt-ot különít el, mely összeg tartalmazza az „A” és „B” típusú pályázat alapján támogatott hallgatók ösztöndíját is.

**Határidő: 2014. október 1.**

**Felelős:** **polgármester**

*A pályázati eljárás lefolytatásra került, a beérkezett pályázatokról az illetékes Bizottság döntött.*

**86/2014.(IX.25.) önkormányzati határozat**

Körmend város Önkormányzata Képviselő-testülete az október 6-i aradi megemlékezés ünnepi szónokául Varga Zoltánné intézmény vezetőt kéri fel.

**87/2014.(IX.25.) önkormányzati határozat**

Körmend város Önkormányzata Képviselő-testülete az október 23-i forradalom és szabadságharc megemlékezés ünnepi szónokának a hivatalba lépő új polgármester személyét kéri fel tisztelettel.

**88/2014.(XI.25.) önkormányzati határozat**

A Képviselő-testület Szabadi Istvánnak a Kossuth utcai vízelvezetéssel kapcsolatosan elhangzott interpellációjára adott választ elfogadja.

**91/2014.(X.21.) önkormányzati határozat**

Körmend város Önkormányzata Képviselő-testülete a polgármester illetményét a Magyarország helyi Önkormányzatairól szóló 2011. évi CXXXIX. törvény 71.§ (2) és (4) bekezdése alapján havi 523.514 Ft. összegben állapítja meg.

Körmend város Önkormányzata Képviselő-testülete a polgármesternek járó költségtérítés összegét a Magyarország helyi Önkormányzatairól szóló 2011. évi CXXXIX. törvény 71.§ (6) bekezdése alapján havi 78.527 Ft. összegben állapítja meg.

**92/2014.(X.21.) önkormányzati határozat**

Körmend város Önkormányzata Képviselő-testülete Körmend város alpolgármesterének Szabó Ferenc képviselő-testületi tagot minősített többséggel, titkos szavazással megválasztotta.

**93/2014.(X.30.) önkormányzati határozat**

Körmend város Önkormányzata Képviselő-testülete az alpolgármester tiszteletdíját a Magyarország helyi önkormányzatairól szóló 2011. évi CXXXIX. törvény 80.§ (1) bekezdése alapján havi 235.581,-Ft-ban állapítja meg.

Körmend város Önkormányzata Képviselő-testülete a Magyarország helyi önkormányzatairól szóló 2011. évi CXXXIX. törvény 80.§ (3) bekezdése alapján az alpolgármester részére havi 35.337,-Ft költségtérítést állapít meg

**96/2014.(X.30.) önkormányzati határozat**

Körmend város Önkormányzata Képviselő-testülete a Körmendi Közös Önkormányzati Hivatal 2014. évi tevékenységéről készült beszámolót elfogadja.

**97/2014.(X.30.) önkormányzati határozat**

Körmend város Önkormányzata Képviselő-testülete úgy dönt, hogy a Körmend, Hunyadi utcai lakóházak belvíz elleni védelme érdekében 5 millió Ft. költségvetési keretet biztosít ideiglenes védmű létrehozása céljából, egyúttal megkeresi a Belügyminisztériumot abból a célból, hogy a probléma megoldására nyújtson segítő kezet az Önkormányzatnak.

Felelős: műszaki irodavezető a védmű kialakításának előkészítéséért

Határidő: előkészítő munkára azonnali

*A Felsőberki patak élrendezése megvalósult, a védelem így most biztosított. A Belügyminisztériumot megkerestük, és a Helyettes Államtitkár Úron keresztül megerősítést kaptunk arról, hogy a jövőben a védelemben érintett szervek közt az együttműködés szervezettebben történik. A Vízügyi Igazgatóság a medertisztítást –benne a gyökérzet eltávolítását is – elvégezte.*

**98/2014.(X.30.) önkormányzati határozat**

Körmend Város Önkormányzat Képviselő-testülete

1. megismerte az **ÁROP-1.A.3-2014 „Területi együttműködést segítő programok kialakítása az önkormányzatoknál a konvergencia régiókban” című** pályázati kiírás tartalmi elemeit, és ezek ismeretében úgy dönt, hogy a pályázati felhívásra benyújtja pályázatát.
2. A pályázat benyújtására felhatalmazza a Polgármestert
3. a pályázat előkészítési tevékenységei körében a szakmai koncepció elkészítésével megbízza a **N & S Tanácsadó Kft. –t (**1012 Budapest, Várfok utca 15/c I. / 10.), melyhez bruttó 635e Ft-ot biztosít.

Felelős: Bebes István, polgármester

Határidő: azonnal

*A pályázat benyújtásra és befogadásra került.*

**99/2014.(X.30.) önkormányzati határozat**

Körmend Város Önkormányzat Képviselő-testülete

1. a „Fiatalok vállalkozóvá válásának támogatása a konvergencia régiókban” című pályázat benyújtását támogatja.
2. A pályázat benyújtására és a konzorciumi megállapodás aláírására felhatalmazza a Polgármestert
3. a pályázat előkészítési tevékenységei körében a megvalósíthatósági tanulmány elkészítéséhez bruttó 500.000 Ft-ot biztosít.

Felelős: Bebes István polgármester

Határidő: azonnal

*A pályázat benyújtása folyamatban van.*

**100/2014.(X.30.) önkormányzati határozat**

Körmend város Önkormányzata Képviselő-testülete

1. a „Rugalmas foglalkoztatás elterjesztése a konvergencia régiókban” című pályázat benyújtását támogatja.
2. A pályázat keretében megkötendő konzorciumi megállapodás aláírására felhatalmazza a Polgármestert

Felelős: Bebes István polgármester

Határidő: azonnal

*A pályázat benyújtása folyamatban van.*

**101/2014.(X.30.) önkormányzati határozat**

1. Körmend Város Önkormányzata támogatja az önkormányzat 1/1 arányú tulajdonában lévő körmendi 307/1/B/4, 307/1/B/5, 307/1/B/6 hrsz.-ú ingatlanok pályázati kiírás útján történő értékesítését, ezért az ingatlanokat eladásra pályázati kiírás mentén meghirdeti.
2. Körmend Város Önkormányzata támogatja az önkormányzat 1/1 arányú tulajdonában lévő körmendi 307/1/B/2 és 307/1/B/3 hrsz.-ú ingatlanok pályázati kiírás útján történő értékesítését, ezért az ingatlanokat eladásra pályázati kiírás mentén meghirdeti.
3. az ingatlanok vételárát eladási ajánlatként a Képviselő-testület

* a 307/1/B/4, 307/1/B/5, 307/1/B/6 hrsz.-ú – egymással összefüggő, közösen beépített – ingatlanok esetében 21.500.000 Ft. összegben állapítja meg.
* a 307/1/B/2 és 307/1/B/3
* hrsz.-ú – egymással összefüggő, közösen beépített – ingatlanok esetében 3.000.000 Ft. összegben állapítja meg.

1. a Képviselő-testület felhatalmazza a jegyzőt a pályázatok kiírására azzal, hogy a magyar államot elővásárlási jog illeti meg a vétel során, a megkötendő szerződés így csak az állam lemondó nyilatkozata vagy hallgatása folytán válhat hatályosság, illetve a Fő tér felújítása kapcsán, a projektfenntartási időszak fennállta miatt be kell szerezni a támogatást nyújtó szervezet jóváhagyását a szerződés megkötéséhez.

Felelős: jegyző a pályázat kiírására

*A pályázati eljárás befejeződött, eredményéről döntött a Képviselő-testület.*

**102/2014.(X.30.) önkormányzati határozat**

Körmend város Önkormányzata Képviselő-testülete úgy dönt, hogy az orvosi rendelők (felnőtt háziorvosi rendelő, gyermekorvosi rendelő) üzemeltetésének feladatát Körmend város Gondnoksága költségvetési szerven keresztül biztosítja. Az üzemeltetés körébe tartozó feladatok az orvosokkal kötött megállapodások mentén kerülnek meghatározásra. A Körmend Város Gondnokságával kötött feladat meghatározási szerződést ezen döntés mentén módosítani kell, melyre a Képviselő-testület felhatalmazza a polgármestert.

*A kiértesítés megtörtént.*

**103/2014.(X.30.) önkormányzati határozat**

Körmend város Önkormányzata Képviselő-testülete Papp Istvánt a Vas Megye Közgyűlése által részére adományozott Lóránt Gyula Díj kitüntetés alkalmából bruttó 50 eFt összegű pénzjutalomban részesíti az önkormányzat kitüntetésekre tervezett költségvetési kerete terhére.

*A jutalom és elismerés átadása megtörtént.*

**104/2014.(X.30.) önkormányzati határozat**

Körmend város Önkormányzata Képviselő-testülete úgy dönt, hogy lehetővé teszi azt, hogy a meghirdetett Boldog Batthyany-Strattmann László ösztöndíjpályázaton ösztöndíjban részesüljön Horvát Andor Attila (Semmelweis Orvostudományi Egyetem-általános orvosi kar) személy pályázó is méltányosságból, arra való tekintettel, hogy a pályázók száma és a költségvetési fedezet megléte lehetővé teszi ezen személy tanulmányi előmenetelének ösztöndíj támogatással való elismerését.

Felelős: kiértesítésért jegyző

*A kiértesítés megtörtént.*

**105/2014.(XI.27.) önkormányzati határozat**

Körmend Város Önkormányzata Képviselő-testülete a 83/2014. (IX.25.) számú határozatát a következők szerint módosítja:

1. A határozat 1. pontja az alábbiak szerint módosul:
2. A káresemény a Körmend Rába parti üdülőben hrsz: 4681, és bárkaházban hrsz: 4672, a Rábán aluli utakban, hrsz 4687,, továbbá a Rábától a déli oldalon a 0254/182, 0254/158 hrsz.-ú útban keletkezett.
3. A határozat 2. pontja az alábbiak szerint módosul:
4. A káresemény forrásösszetétele:

Saját forrás: 3.255.967 Ft 30%

Vis maior támogatási igény: 7.597.253 Ft 70%

Forrás összesen: 10.853.220 Ft 100%

1. A határozat kiegészül az alábbi 9. ponttal:

9. Az Önkormányzat nyilatkozik arról, hogy az Önkormányzat tulajdonában lévő épületingatlanok vagyonbiztosítással rendelkeznek, amely biztosítási szerződést az Önkormányzat legalább 4 éven át fenntartja.

*A kiértesítés megtörtént.*

**106/2014.(XI.27.) önkormányzati határozat**

Körmend Város Önkormányzata Képviselő-testülete úgy dönt, hogy a Szabadság térre és a Kastély belső udvarára kiépítteti a WIFI rendszert, melynek kiépítésére nettó 3.000.000 Ft. keretösszeget biztosít a 2015. évi költségvetés terhére. A pontos költségvetési fedezetről a Képviselő-testület a 2015. évi költségvetési rendelet megalkotásakor dönt.

*Három ajánlatot bekért az Önkormányzat a rendszer kiépítése tárgyában, Tompa László képviselő úr további egy cégnek a megkeresését kérte ajánlattétel végett.*

**107/2014.(XI.27.) önkormányzati határozat**

Körmend Város Önkormányzata Képviselő-testülete

1. **Veszélyeztetett helyzetű műemlék épületek veszélyelhárításának, állagmegóvásának, részleges helyreállításának támogatására** kiírt pályázati felhívására **„A körmendi Batthyány kastélyhoz kapcsolódó növényház szerkezeti megerősítése” című pályázat benyújtását támogatja**.
2. a pályázat megvalósításához 778.000,-Ft önerőt biztosít költségvetésében.

**Felelős: jegyző**

**Határidő. Pályázat benyújtása- 2014.12.01.**

***A pályázat benyújtásra került.***

**108/2014.(XI.27.) önkormányzati határozat**

Körmend Város Önkormányzata Képviselő-testülete

1. **Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatására** kiírt pályázati felhívására **„A körmendi Batthyány kastély földszinti múzeumi helységeinek felújítása” című pályázat benyújtását támogatja**
2. a pályázat megvalósításához 13.000.000,-Ft önerőt biztosít költségvetésében.

**Felelős: jegyző**

**Határidő. Pályázat benyújtása- 2014.12.01.**

***A pályázat benyújtásra került.***

**109/2014.(XI.27.) önkormányzati határozat**

Körmend város Önkormányzata Képviselő-testülete

1. a 307/1/B/4,/5,/6 hrsz-ú ingatlanok értékesítésére kiírt pályázati eljárásra benyújtott egyetlen pályázatot érvényesnek nyilvánítja. A Képviselő-testület a 307/1/B/4,/5,/6 hrsz-ú ingatlanegyüttest bruttó 21.500.000 Ft. vételárért értékesíti a Provincia Invest Körmend Kft. részére. Az Önkormányzat megkeresi a vétellel érintett ingatlan bérlőjét, valamint a Magyar Államot az elővásárlási jogosultságuk gyakorlása végett.
2. a 307/1/B/2 és/3 hrsz-ú ingatlanok értékesítésére kiírt pályázati eljárásra benyújtott egyetlen pályázatot érvényesnek nyilvánítja. A Képviselő-testület a 307/1/B/2 és a 307/1/B/3 hrsz-ú ingatlanokat egyenként bruttó 3.010.000 Ft. vételárért értékesíti Nagy Tamás (Körmend, Rákóczi u. 82. fsz. 1.) . részére. Az Önkormányzat megkeresi a vétellel érintett ingatlan bérlőjét az elővásárlási jogosultsága gyakorlása végett.

Felelős: jegyző szerződéskötésért

Határidő: 2014. december 1. szerződéskötésre.

***A kiértesítés megtörtént, a szerződéskötés folyamatban van.***

**110/2014.(XI.27.) önkormányzati határozat**

Körmend város Önkormányzata Képviselő-testülete úgy dönt, hogy nyílt pályázati úton értékesítésre meghirdeti a tulajdonát képező 81/4/A/1 hrsz-ú, 266 m2 kiterjedésű, bérlő nélküli társasházi ingatlant. Az ingatlan kikiáltási árát a Képviselő-testület 37.300.000 Ft összegben állapítja meg. A Képviselő-testület felkéri a jegyzőt a pályázati eljárás lefolytatására.

*A pályázati kiírás megtörtént.*

**111/2014.(XI.27.) önkormányzati határozat**

1. Körmend város Önkormányzata Képviselő-testülete megismerte és a melléklet szerinti tartalommal jóváhagyja a Mátyás Király Utcai Óvoda és Bölcsőde alapító okiratát módosító okiratot.
2. Körmend város Önkormányzata Képviselő-testülete megismerte a Mátyás Király Utcai Óvoda és Bölcsőde egységes szerkezetű – a jelen határozattal történő módosítást már magában foglaló - alapító okiratát, és azt a melléklet szerinti tartalommal jóváhagyja.

*A módosítás MÁK fele történő lejelentése megtörtént.*

**112/2014.(XI.27.) önkormányzati határozat**

Körmend város Önkormányzata Képviselő-testülete megismerte a Körmendi Roma Nemzetiségi Önkormányzattal kötendő együttműködési megállapodást, és azt a melléklet szerinti tartalommal jóváhagyja, egyúttal felhatalmazza a polgármestert annak aláírására.

Felelős: Buti Tibor irodavezető a végrehajtásért

Határidő: szerződés megkötésére 15 nap

*A megállapodás megkötésére ez évben még sor kerül.*

**113/2014.(XI.27.) önkormányzati határozat**

Körmend város Önkormányzata Képviselő-testülete

* aVasi Hegyhát-Rábamente Közhasznú Turisztikai Egyesületbe az Önkormányzat képviseletére Dr. Szabó Barna képviselőt delegálja, míg
* a Nyugat-dunántúli Regionális Hulladékgazdálkodási Társulatba az Önkormányzat képviseletére továbbra is Czvitkovics Gyulát delegálja.

**114/2014.(XI.27.) önkormányzati határozat**

Körmend város Önkormányzata Képviselő-testülete – a Rába-parton túl élő lakosság kérését is tolmácsolva – tisztelettel felkéri a Vízügyi Igazgatóságot arra, hogy a Rába folyó mentén készülő, vagy jobb esetben már el is készült Medervédelmi Tervben foglaltakról írásban tájékoztatni szíveskedjék Önkormányzatunkat annak érdekében, hogy a helyben élő lakosok hiteles és pontos információkkal történő tájékoztatása megtörténhessen.

*A kiértesítés megtörtént.*

**115/2014.(XI.27.) önkormányzati határozat**

Körmend város Önkormányzata Képviselő-testülete a 2014. évi hulladékgazdálkodásról szóló tájékoztatást tudomásul veszi.

**116/2014.(XI.27.) önkormányzati határozat**

A Körmend Város Önkormányzat Képviselő-testülete Bebes István polgármesternek a Körmend és Kistérsége Önkormányzati Társulásban végzett **2014. évi tevékenységekről szóló** szakmai beszámolóját elfogadja.

**HATÁROZATI JAVASLAT**

Körmend város Önkormányzata Képviselő-testülete a 2014. év II. félévében született határozatok végrehajtásáról szóló beszámolót elfogadja.

Körmend, 2014. december 2.

**Bebes István**

**polgármester**